**Ministru kabineta rīkojuma projekta „Par finanšu līdzekļu piešķiršanu no valsts pamatbudžeta programmas „Līdzekļi neparedzētiem gadījumiem””**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Veterinārmedicīnas likuma 35. panta pirmā daļa.Ministru kabineta 2009. gada 22. decembra noteikumu Nr.1644 „Kārtība, kādā pieprasa un izlieto budžeta programmas „Līdzekļi neparedzētiem gadījumiem” līdzekļus” (turpmāk – noteikumi Nr.1644) 2.punkts un Ministru kabineta 2005. gada 15. marta noteikumi Nr.177 „Kārtība, kādā piešķir un dzīvnieku īpašnieks saņem kompensāciju par zaudējumiem, kas radušies valsts uzraudzībā esošās dzīvnieku infekcijas slimības vai epizootijas uzliesmojuma laikā” (turpmāk – noteikumi Nr.177).  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Veterinārmedicīnas likuma 35. panta pirmās daļas 1.punktā ir noteikts, ka dzīvnieku īpašniekam ir tiesības saņemt zaudējumu kompensāciju par epizootijas uzliesmojuma apkarošanas laikā slimības apkarošanas dēļ nokautajiem vai nogalinātajiem dzīvniekiem. Noteikumi Nr.177 nosaka kārtību, kādā piešķir un dzīvnieku īpašnieks saņem kompensāciju par zaudējumiem, kas radušies valsts uzraudzībā esošo dzīvnieku infekcijas slimību un epizootijas uzliesmojuma laikā. 2017. gada 14. jūlijā valsts galvenais pārtikas un veterinārais inspektors izdeva rīkojumu Nr.100 “Par karantīnas noteikšanu un ierobežojumiem Daugavpils novada Višķu pagastā”, pamatojoties uz Pārtikas drošības, dzīvnieku veselības un vides zinātniskā institūta “BIOR” testēšanas pārskatu Nr. DZ-2017-V-46548.01, kurā ietverti Daugavpils novada Višķu pagasta Vīgantos AS „Latgales bekonā” noņemto paraugu laboratoriskās izmeklēšanas rezultāti – konstatēts Āfrikas cūku mēris. Dzīvnieku īpašniekiem AS “Latgales bekons” radās materiāli zaudējumi, savā ganāmpulkā apkarojot Āfrikas cūku mēri, jo slimības dēļ piespiedu kārtā tika nokauti 5818 cūku dzimtas dzīvnieki un atsaukti un iznīcināti 13 169,106 kg cūkgaļas. AS “Latgales bekons” turpinās Āfrikas cūku mēra apkarošanas pasākumi, bet, tā kā dzīvnieku īpašnieka AS “Latgales bekons” zaudējumu apmērs ir ļoti liels, tika nolemts atsevišķi pieprasīt finansējumu kompensācijas izmaksai par piespiedu kārtā nokautajiem un iznīcinātajiem dzīvniekiem un atsaukto un iznīcināto cūkgaļu.Lai izpildītu Veterinārmedicīnas likuma un noteikumu Nr.177 prasības, ir jāizdod Ministru kabineta rīkojums (turpmāk – rīkojuma projekts), kas nosaka kompensācijas izmaksu dzīvnieku īpašniekiem, lai segtu zaudējumus, kas dzīvnieku īpašniekiem radušies Āfrikas cūku mēra uzliesmojuma apkarošanas laikā.Tāpat rīkojuma projekts paredz Zemkopības ministrijai nodrošināt, lai valsts budžetā daļēji tiktu atgūti līdzekļi par dzīvnieku īpašniekam izmaksāto kompensāciju saistībā ar Āfrikas cūku mēra programmu. Naudas līdzekļu atgūšana paredzēta no Eiropas Savienības budžeta saskaņā ar Eiropas Parlamenta un Padomes 2014. gada 15. maija Regulu (ES) Nr.652/2014, ar ko paredz noteikumus tādu izdevumu pārvaldībai, kuri attiecas uz pārtikas apriti, dzīvnieku veselību un dzīvnieku labturību, augu veselību un augu reproduktīvo materiālu, un ar ko groza Padomes Direktīvas 98/56/EK, 2000/29/EK un 2008/90/EK, Eiropas Parlamenta un Padomes Regulas (EK) Nr.178/2002, (EK) Nr.882/2004 un (EK) Nr.396/2005, Eiropas Parlamenta un Padomes Direktīvu 2009/128/EK un Eiropas Parlamenta un Padomes Regulu (EK) Nr.1107/2009 un atceļ Padomes Lēmumus 66/399/EEK, 76/894/EEK un 2009/470/EK (turpmāk – Regula Nr.652/2014). Ja netiks ievērots noteikumu Nr. 177 9.4. apakšpunktā noteiktais termiņš, valsts var neatgūt ES līdzfinansējumu par dzīvnieku īpašniekam izmaksāto kompensāciju.Rīkojuma projekta pieņemšana problēmu atrisinās pilnībā. |
| 3. | Projekta izstrādē iesaistītās institūcijas | Lauku atbalsta dienests |
| 4. | Cita informācija | Nav  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Sabiedrības mērķgrupa ir lauksaimniecības dzīvnieku īpašnieks AS “Latgales bekons”.  |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projekts paredz izmaksāt lauksaimniecības dzīvnieku īpašniekam AS “Latgales bekons” **617 986,12***euro.* |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav  |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2017.gads | Turpmākie trīs gadi *(euro)* |
| 2018.gads | 2019.gads | 2020.gads |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar valsts budžetu kārtējam gadam | Izmaiņas, salīdzinot ar kārtējo (2017.) gadu | Izmaiņas, salīdzinot ar kārtējo (2017.) gadu | Izmaiņas, salīdzinot ar kārtējo (2017.) gadu |
| 1 | 2 | 3 | 4 | 5 | 6 |
| 1.Budžeta ieņēmumi: | 0 | 0 | **363 669** | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | **617 986** | 0 | 0 | 0 |
| 2.1. valsts pamatbudžets | 0 | **617 986** | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | **– 617 986** | **363 669** | 0 | 0 |
| 3.1. valsts pamatbudžets | 0 | **– 617 986** | **363 669** | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |

|  |  |  |  |  |  |
| --- | --- | --- | --- | --- | --- |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| **+ 617 986** | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
|  5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Ar rīkojuma projektu paredzēta kompensācijas izmaksa dzīvnieku īpašniekam **AS “Latgales bekons”** 617 986,12 *euro* apmērā, t.sk.: 1) **597 082,85** *euro* par piespiedu kārtā nokautajiem un iznīcinātajiem 5818 cūku sugas dzīvniekiem. Atbilstoši PVD inspektora aktā Nr.2 norādītajai informācijai saimniecībā nokauti 1968 sivēni svarā līdz 30 kilogramiem, 1765 nobarojamās cūkas svarā no 31 līdz 80 kilogramiem, 1481 cūka svarā virs 81 kilograma, 6 pārraudzībā esoši kuiļi un 598 pārraudzībā esošas sivēnmātes. No SIA “Cūku ciltsdarba centrs” ir saņemta izziņa, ka minētais ganāmpulks bija pārraudzībā. Tādējādi par piespiedu kārtā nogalinātiem kuiļiem un sivēnmātēm jāpiemēro kompensācijas apmērs kā par pārraudzībā esošiem (noteikumu Nr.177 2. pielikuma 11.1. un 11.2. apakšpunkts). Precīzs kompensācijas apmēra aprēķins redzams Lauku atbalsta dienesta iesniegtajā informācijā, kas pievienota anotācijas pielikumā. Tā kā aktā par piespiedu kārtā nokautiem vai iznīcinātiem dzīvniekiem, iznīcinātiem kautķermeņiem, dzīvnieku izcelsmes produktiem, spermu, olšūnām, embrijiem, gametām, inkubējamām olām un dzīvnieku barību, iznīcināto inventāru vai zaudējumiem, kas radušies dezinficēšanas laikā, PVD inspektors atzīmējis norādi par kompensācijas nesamazināšanu, tad dzīvnieku īpašniekam AS “Latgales bekons” pienākas kompensācija pilnā apmērā – **597 082,85***euro.* 2) **20 903,27** *euro* par atsaukto un iznīcināto 13 169,106 kg cūkgaļu un cūkgaļas produkciju. Noteikumu Nr.177 5. pielikuma 1.punktā noteikts, ka kompensācijas apmēru par produktiem, kas tiek izņemti no aprites pārstrādes uzņēmumā vai noliktavā un iznīcināti, aprēķina, ņemot vērā produktu iegūšanas pašizmaksas vidējo vērtību. Ievērojot minēto, dzīvnieku īpašnieks LAD iesniedza aktu Nr.1, kurā norādīja visu izņemto produktu iegūšanas pašizmaksas vērtību.  |
| 6.1. detalizēts ieņēmumu aprēķins | – |
| 6.2. detalizēts izdevumu aprēķins | – |
| 7. Cita informācija | Lēmums par kompensācijas apmēru pieņemts individuāli. Noteikumu Nr.177 6.punktā noteikti kritēriji, pēc kuriem var samazināt izmaksājamo kompensāciju. Turklāt PVD inspektors vērtē to, kā dzīvnieku īpašnieks ir pildījis normatīvajos aktos noteiktās prasības, vai laikus ir ziņots par dzīvnieku saslimšanu un vai laikus veikti pasākumi slimības ierobežošanai. Tā kā iepriekšminētajam dzīvnieku īpašniekam nav konstatēti normatīvo aktu pārkāpumi, tika pieņemts lēmums par kompensācijas nesamazināšanu. Turklāt kaušanas brīdī cūku sugas dzīvniekiem nebija konstatētas slimību izraisītas pārmaiņas.Katru gadu no Eiropas Savienības budžeta līdzekļiem valstij tiek pārskaitīti līdz 75 %no iztērētajiem līdzekļiem kompensāciju izmaksai dzīvnieku īpašniekiem par slimībām, kuru uzraudzībai un apkarošanai ir sagatavota un ar Eiropas Komisiju saskaņota uzraudzības un apkarošanas programma. Šāda uzraudzības programma ir saskaņota Āfrikas cūku mēra (turpmāk – ĀCM) uzraudzībai un apkarošanai. Eiropas Komisijas apstiprinātajā ĀCM uzraudzības programmā ir noteikts ES līdzfinansējuma limits par vienu dzīvnieku īpašniekam kompensējamu cūku sugas dzīvnieku – 120 *euro*. Tā kā līdzfinansējums ir līdz 75%, par vienu dzīvnieku maksimālais līdzfinansējums ir 90 *euro*. Plānotā ES līdzfinansējuma summa, ko Latvija varētu atgūt 2018. gadā, ir aprēķināta, ņemot vērā ES līdzfinansējuma maksimumu par vienu dzīvnieku un par tiem dzīvniekiem, par kuriem Latvija kompensācijā ir izmaksājusi mazāk nekā 90 *euro*, par katru ir aprēķināti 75% no izmaksātās kompensācijas apmēra (piemēram, kompensācijas apmērs ir 42,69 *euro*, un no tā 75% ir 32,02 *euro*, bet, ja kompensācijas apmērs ir 85,37 *euro*, tad attiecīgi 75% no tā ir 64,03 *euro*).Regulas Nr.652/2014 14. panta otrā daļa nosaka ES dalībvalstij pienākumu par katru EK saskaņoto dzīvnieku infekcijas slimības uzraudzības programmu līdz katra gada 31. augustam EK iesniegt finanšu starpziņojumu. Šajā starpziņojumā dalībvalsts iekļauj informāciju par programmas izpildi un līdz gada beigām programmas ieviešanas pabeigšanai plānotajiem izdevumiem. Pamatojoties uz dalībvalstu starpziņojumiem, EK izdara grozījumus lēmumā, ar ko ir apstiprinātas dzīvnieku infekcijas slimību uzraudzības programmas, un atbilstoši precizē programmas ieviešanai paredzēto līdzfinansējuma apmēru. Izdevumi tiek segti no valsts budžeta programmas 02.00.00 „Līdzekļi neparedzētiem gadījumiem”. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Finanšu ministrija, Zemkopības ministrija un Lauku atbalsta dienests |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav  |

Zemkopības ministrs Jānis Dūklavs

Zemkopības ministrijas valsts sekretāra p.i. Jānis Šnore

Vanaga 67027363

sanita.vanaga@zm.gov.lv